OzLabs/hebrew-wiki-articles huggingface dataset:
כתב כופי

פסוק "בשם אללה" בכתב כופי
כתב כופי (בערבית: خط كوفي) הוא הצורה הקליגרפית העתיקה ביותר של הכתב הערבי, והוא מבוסס על הכתב הנבטי. הוא התפתח מכתב "אל-חירי", אחד מארבעת הכתבים הערביים הקדם-אסלאמיים, היה בשימוש בחצי האי ערב בתקופת היווצרותו של האסלאם, ובו נכתבו כתבי היד הראשונים של הקוראן. שמו של הכתב בא משמה של העיר כופה (היום בעיראק), שבה הוא התפתח, והוא נזכר בשמו זה לראשונה בשנת 999. יחד עם הכתב הנסח׳י הוא אחד מששת הכתבים הקאנוניים של האסלאם החל מהמאה העשירית.

הכתב הכופי מאופיין בקווים ובזוויות ישרות, ולעיתים בקווים מוארכים. במקור לא כלל הכתב הכופי את הסימנים הדיאקריטיים המבחינים בין אותיות הכתב הערבי. הכתב התפתח במשך מאות שנים, בהן הוא השתנה ואף נוצרו לו גרסאות מקומיות. בכתב הכופי נעשה שימוש רב על גבי מטבעות ומבנים וכן הוא מופיע רבות בכתובות סלג'וקיות עתיקות, ואף העות'מאנים שבאו אחריהם עשו בו שימוש נרחב.

דוגמאות לשימוש בכתב כופי נראות בדגל עיראק ובסמל קטר, בכתבי יד, כגון "הקוראן הכחול" מקירואן, וכן במספר גדול של מבנים, ובהם המינרט בג'אם באפגניסטן והמסגד הגדול בסוסה בתוניסיה.

==קישורים חיצוניים==

* 

{| style="float: right; clear: none; padding: 0.1em"
|-
|
<gallery widths="150px" heights="150px">
תמונה:Kufic alphabet.jpg|כתב כופי. ספר משנת 1799
תמונה:Jam Minaret decoration1.jpg|כתב כופי על המינרט בג'אם, אפגניסטן
תמונה:Flag of Iraq.svg|כתב כופי בדגל עיראק
תמונה:Der blaue Koran,Kairouan.JPG|דף מהקוראן הכחול של קירואן; אוסף מוזיאון בארדו בתוניס
תמונה:Qur'an 902 (16).jpg|דף קוראן משנת 902 בכתב כופי; אוסף מוזיאון ישראל
תמונה:Bowl with Arabic Inscription MET DP120823.jpg|קערה מעוטרת בכתב כופי, המאה ה-10; אוסף מוזיאון המטרופוליטן לאמנות
</gallery>
|}

קטגוריה:ערבית
קטגוריה:קליגרפיה
קטגוריה:גופנים
רחל דולב

רחל דולב (נולדה ב-9 במרץ 1952) היא משפטנית, כיהנה כסניגורית הצבאית הראשית בצה"ל וכן כצנזורית הצבאית הראשית בשנים 2000–2004. השתחררה מצה"ל בדרגת תת-אלוף.

דולב היא בעלת תואר ראשון במשפטים מאוניברסיטת תל אביב ותואר שני במדעי החברה מאוניברסיטת חיפה. היא נשואה ואם לשניים.

משנת 2006 היא בעלת משרד עורכי דין בתחומי המשפט המנהלי והציבורי. ב-2011 מונתה לדירקטורית בתעשייה האווירית.

==שירות צבאי==
דולב מילאה שורה של תפקידים בפרקליטות הצבאית בהם סניגורית של פיקוד המרכז וחיל האוויר, פרקליטת פיקוד המרכז ויועצת משפטית לאלוף הפיקוד, ראש המחלקה המשפטית בנציבות קבילות החיילים וסניגורית צבאית ראשית, תפקיד בו כיהנה בשתי קדנציות.

בשנת 2000 מונתה לצנזורית הצבאית הראשית במקומו של תת-אלוף יצחק שני. היא כיהנה בתפקיד במהלך מלחמת עיראק. דולב הנהיגה רפורמות בצנזורה שכללו את הפסקת בדיקת דואר חיילים לצורכי צנזורה ואת הפסקת האזנות הסתר לשיחות בינלאומיות שיצאו מישראל, אשר נועדו לפקח על המידע המועבר על ידי הכתבים הזרים שדיווחו מישראל, אף שבפועל בוצעו לכל שיחות הטלפון הבינלאומיות שיצאו מישראל. בשנת 2004 פרשה דולב מצה"ל ובמקומה מונתה לתפקיד הצנזורית הצבאית הראשית אלוף-משנה מירי רגב.

==בזירה הציבורית==
בשנת 2006 הצטרפה דולב למפלגת מרצ התמודדה על מקום ברשימת המפלגה בראשותו של הדוקטור יוסי ביילין לכנסת. לאחר השלב הראשון בו בחרו חברי ועידת המפלגה את 21 נציגהם לכנסת לבין שלב דירוג הנציגים הנבחרים, פרשה דולב מהתמודדות והעניקה את תמיכתה לחברת הכנסת לשעבר הד״ר צביה גרינפלד. בשלב מאוחר יותר של אתה מערכת בחירות, בעודה חברת מפלגת מרצ, הודיעה דולב על תמיכתה באהוד ברק לראשות מפלגת העבודה והממשלה. ברק הפסיד כבר בבחירות המקדימות בעבודה לעמיר פרץ.

כיום דולב חברה בתנועת "מפקדים למען ביטחון ישראל", תנועה לא מפלגתית שמקדמת שתי מדינות למען עתיד ביטחון ישראל

==קישורים חיצוניים==
*[http://www.ynet.co.il/headlines/1,7340,L-3507,00.html הטורים של רחל דולב], באתר ynet

==הערות שוליים==

קטגוריה:צנזורים צבאיים ראשיים
קטגוריה:פרקליטי הפרקליטות הצבאית
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:משפטניות ישראליות
קטגוריה:משפטנים ישראלים
קטגוריה:פעילי מרצ
קטגוריה:פעילות מרצ
קטגוריה:עורכות דין ישראליות
קטגוריה:עורכי דין ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1952
קטגוריה:ישראלים שנולדו ב-1952
אורבנוס מלאנגר

אורבנוס מלאנגר (327 - כנראה ב-23 בינואר 390) היה בישוף צרפתי, הנחשב לקדוש נוצרי. אורבנוס כיהן בין שנת 374 לשנת מותו כבישוף השישי של לאנגר ושל אוטון. אחותו היא הקדושה לודגריה.

פסל עץ של אורבן הקדוש מלנגר, המאה ה -18

על פי האגדה הקשורה בהגיוגרפיה שלו, אורבנוס נמלט מרודפיו לתוך כרם, שם החביאו אותו הכורמים; ולאחר מכן התנצרו האחרונים. אורבנוס נחשב לפיכך כקדוש המגן של הכורמים, הייננים, ושל עובדים אחרים בתעשיית היין; כמו גם הקדוש המגן נגד אלכוהוליזם ושידפון. בנוסף, הוא הקדוש המגן של הערים לאנגר ודיז'ון. גם באיקונוגרפיה הנוצרית הוא מתואר עם אשכול ענבים בידו. לעיתים מיוחס סיפורו (והפטרונות בנושאי יין) בטעות לאפיפיור אורבנוס הראשון, שגם הוא נחשב לקדוש.

יום חגו ב-4 באפריל קשור בצורה הדוקה לאמונות בנושאי מזג האוויר ולמסורות חקלאיות עתיקות. קיימת אמרה בגרמנית לפיה:
<div style="direction: ltr;">
Pankraz und Urban ohne Regen / bringen großen Erntesegen
</div>
ימי פנקרטיוס ואורבנוס ללא גשם ויבשים/מביאים עימם ברכת בצירים גדולים ומשובחים

==קישורים חיצוניים==

== הערות שוליים ==

קטגוריה:קדושים נוצרים
קטגוריה:בישופים קתולים
קטגוריה:כמרים צרפתים
קטגוריה:ילידי 327
קטגוריה:נפטרים ב-390
Ironic

Ironic הוא שיר שנכתב על ידי אלאניס מוריסט והולחן על ידי מוריסט וגלן באלארד. השיר נכלל באלבומה Jagged Little Pill (יוני 1995) והוא הסינגל השלישי מתוכו, אשר יצא בארצות הברית בפברואר 1996 ובאירופה כחודשיים לאחר מכן.

== סגנון ונושא ==
מוזיקלית, השיר מושפע מסגנון הגראנג', הפופ והרוק.
השיר מתאר מצבים יומיומיים שמסתיימים בשאלה "האין זה אירוני?".

השיר, שבחלקו מתייחס להתרסקות מטוס, נאסר להשמעה בחלק מתחנות השידור בארצות הברית לאחר פיגועי 11 בספטמבר 2001.

ב-2003 שינתה מוריסט את מילות השיר לתמיכה בנישואים חד-מיניים: המילים "It's meeting the man of my dreams and them meeting his beautiful wife" שונתה ל-"beautiful husband".

ב-2015, במלאת 20 שנה לאלבום, הציגה מוריסט גרסה עדכנית למילות השיר בלייט נייט שואו עם ג'יימס קורדן.

=== ביקורות ===
מרצים רבים לשפה האנגלית תקפו את מוריסט והשיר, מכיוון שהוא מייצג מצבים שמוריסט מתארת כאירוניים, אך הם אינם אירוניים.
רבים טוענים שהמצבים שמוריסט מספרת עליהם הם מצבים של ביש-מזל או חוקי מרפי, אך אינם אירוניים כלל כמו "זבוב שחור ביין לבן".
מוריסט בעצמה טענה שהיא מודעת לכך שהדוגמאות שהביאה אינן מצבי אירוניה וכוונתה הייתה שהאירוניה הגדולה בשיר הוא שאין בו שום אירוניה.
"לא כתבתי את השיר בכבדות רצינית מידי, לא חשבתי שמילות השיר יבחנו מתחת למיקרוסקופ של 30 מיליון אנשים".

== הצלחה מסחרית ==
הקליפ שליווה את צאת הסינגל שוחרר בינואר 1996, וקיבל מיד זמני שידור בתדירות גבוהה ב-MTV ו-VH1. ההייפ שהיה סביב מוריסט ואלבומה באותו זמן רק תפחו בזכות השיר. Ironic נהפך במהרה לאחד השירים המצליחים של אותה שנה ובעשור כולו.

הקליפ היה מועמד לשישה פרסי MTV Video Music Awards ב-1996, וזכה בשלושה: "הקליפ הנשי הטוב ביותר", "פריצת השנה" ו"העריכה הטובה ביותר".
השיר היה מועמד לשני פרסי גראמי ב-1997 תחת הקטגוריות "קליפ השנה" ו"שיר השנה", אך הפסיד בשתי המועמדויות.

בישראל נבחר השיר לשיר השנה של גלגלצ לשנת 1996, ולמקום השני במצעד השנתי של רשת ג' הלועזית. במצעד העשור של גלי צה"ל, הגיע השיר למקום ה-16.

==קישורים חיצוניים==

* 

==הערות שוליים==

קטגוריה:שירי 1995
קטגוריה:שירי 1996
קטגוריה:שירים באנגלית
קטגוריה:וידאו קליפים שבוימו על ידי סטפן סדנאווי
קטגוריה:שירים המבוססים על אירועים אמיתיים
קטגוריה:שירים על זקנה
קטגוריה:שירים על מוות
קטגוריה:בלדות משנות ה-1990
קטגוריה:בלדות רוק
קטגוריה:בלדות פופ
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים של RPM
קטגוריה:זוכי פרס הווידאו קליפים של MTV לקליפ הטוב ביותר של אישה
כריס טיילור

כריס טיילור (באנגלית: Chris Taylor) הוא מעצב משחקי מחשב ויזם קנדי, המוכר בעיקר בשל פיתוח המשחקים "Total Annihilation" וסדרת "Dungeon Siege", וכן על הקמת Gas Powered Games. בשנת 2002 קבע אתר האינטרנט Gamespy כי טיילור הוא אחד משלושים האנשים המשפיעים ביותר בתחום משחקי הווידאו.

==ביוגרפיה==
טיילור נולד בקולומביה הבריטית והחל לעבוד בתעשיית משחקי הווידאו בסוף שנות ה-80 ב-"Distinctive Software" בברנבי. משחקו הראשון היה "Hardball II" שיצא ב-1989.

טיילור עבר לסיאטל בינואר 1996. שם הצטרף ל-Cavedog Entertainment כמעצב ומנהל המיזם למשחק האסטרטגיה "Total Annihilation" ולהרחבתו הראשונה, "Total Annihilation: The Core Contingency".

הוא הקים את Gas Powered Games במאי 1998 ועיצב את משחק הפעולה-תפקידים "Dungeon Siege". המשכו, "Dungeon Siege II", יצא ב-2005.

באוגוסט 2005, בכתבה במגזין PC Gamer, סופר על פיתוחו של "Supreme Commander", משחק האסטרטגיה בזמן-אמת של טיילור מאז 1997. המשחק תואר כממשיכו הרוחני של "Total Annihilation", אך שיווקו כך היה אסור כיוון שהזכויות על המשחק הקודם היו ברשות חברת אטארי, על אף אי-התעניינותה להמשיך את המותג. Supreme Commander עצמו זכה בתואר "משחק האסטרטגיה הטוב ביותר של E3 2006". המשחק יצא ב-16 בפברואר 2007 באירופה וארבעה ימים לאחר מכן בארצות הברית. המשחק זכה לשבחים וציונים גבוהים מאתרי אינטרנט ומגזינים גדולים.

==קישורים חיצוניים==

* [http://www.mobygames.com/developer/sheet/view/developerId=88481/ כריס טיילור] ב-MobyGames
* [https://www.webcitation.org/query?url=http%3A%2F%2Farchive.gamespy.com%2Farticles%2Fmarch02%2Ftop30%2F&date=2008-10-04 "GameSpy's 30 Most Influential People in Gaming"], מרץ 2002, GameSpy
* [https://web.archive.org/web/20050320085825/http://www.pcgameworld.com/article.php/id/132/ "Gas Powered Games Interview - Part 1"], 24 בספטמבר 2003, PC Gameworld

קטגוריה:אנשי עסקים קנדים
קטגוריה:אמריקאים בתעשיית המחשבים
קטגוריה:פיתוח משחקי וידאו
קטגוריה:מעצבי משחקים
Total Annihilation

Total Annihilation (נכתב בקיצור TA) הוא משחק אסטרטגיה בזמן-אמת עטור שבחים שפותח על ידי Cavedog Entertainment ויצא ב-30 בספטמבר 1997. המשחק יצא למערכות ההפעלה חלונות ול-Mac OS. המשחק היה משחק האסטרטגיה הראשון שהוצגו בו יחידות ומשטחים תלת-ממדיים. למשחק יצאו שתי חבילות הרחבה: "The Core Contingency" באפריל 1998 ו-"Battle Tactics" ביוני אותה שנה.

המעצב הראשי של Total Annihilation, כריס טיילור, עיצב את Supreme Commander הנחשב בעיני רבים כ"ממשיכו הרוחני" של המשחק. כמו כן, פותח משחק בשם "Spring", חידוש של Total Annihilation מבחינה גרפית.

המשחק זכה לשבחים ולפרסים רבים, בהם תואר "משחק השנה" לפי מספר רב של אתרי אינטרנט ומגזינים.

== תיאור המשחק ==
בדרך כלל, מתחיל השחקן כשברשותו יחידת המפקד בלבד, חליפת מכה ענקית, שביכולתה להקים בסיס, הכולל מבנים שונים וכוח צבאי. בעוד המפקד הוא יחידת קרב חזקה, הישרדותו חיונית לשחקן עקב יכולתו לייצר יחידות בזריזות, ולכן אובדן המפקד הוא אירוע קריטי בכל משחק. בנייה במשחק תלויה בשימוש שני משאבים בלתי-נגמרים: מתכת ואנרגיה. ניתן להפיק את המשאבים הללו באמצעות מפעלים או יחידות בנייה. כל יחידה משתייכת לרמת טכנולוגיה. ככל שרמת הטכנולוגיה עולה, כך גם המורכבות והחוזק של היחידות עולה, לצד עליית עלות וזמן הייצור שלהן.

תכונה בולטת במשחק היא האפשרות "להעמיד בתור" פקודות רבות ליחידה או קבוצה של יחידות. בין סוגי הפקודות ניתן למנות פטרול במסלול, התארגנות במערכים שונים ותקיפת האויב. בהינתן הפקודות, תנוע היחידה למטרתה באופן אוטומטי, ובכך תקטין את הצורך ביחס השחקן למסלולן.

התנאי לניצחון ברוב המשחקים הוא השמדת כל יחידות האויב, אם כי המטרה במשחקי הקמפיין לשחקן היחיד עשויים להיות ייחודיים לעיתים קרובות.

=== קרב ===
היחידות ממוינות לפי אזור תנועתן: אדמה, אוויר או ים. בהינתן האופי הרובוטי שלהן, הן לא מוגבלות על ידי גורמים כגון עייפות או מוראל. היחידות מגוונות בגודלן ובמהירותן ובכמות הנזק שהן יכולות לגרום או לספוג. בדרך כלל, הפרמטרים הללו נמצאים ביחס ישר עם רמת הטכנולוגיה שלהם. אחד המאפיינים שזכו לציון לשבח במשחק הוא העובדה שכל היחידות פרופורציוניות מבחינה היררכית - יחידות מתקדמות יותר יהיו שוות מבחינת חוזק לכמות גדולה של יחידות קטנות וחלשות, אך זמן ייצור היחידות המתקדמות גדול בהתאם. במשחק יש שני צבאות שעומדים לרשותם יחידות דומות באופיין אך שונות מבחינה אסתטית.

ממשק המשחק כולל כפתורי פקודות ובנייה (בהתאם ליחידה הנבחרת), מידע על מצב היחידה, מידע על משאבי השחקן ועל קצב הפקתם ומיני-מפה שנותנת מבט כללי על שדה הקרב במשחק.

לכל יחידה יתרונות וחסרונות, סגנונות אופטימליים לשימוש ויחידות תואמות שלהן הן רגישות יותר או בעלי עליונות מסוימת. משחק יעיל בדרך כלל מאופיין בהתחשבות בפרמטרים הללו, בנוסף לניהול טוב של המשאבים והכרת אסטרטגיית היריב.

כאשר יחידה הורגת חמש יחידות יריבות, היא זוכה למעמד "יחידה מנוסה", שמתבטא בשריון ובנשק חזקים יותר, וכמו כן ביכולת להוביל מטרות נעות.

== קישורים חיצוניים ==
* [http://www.gamespot.com/pc/strategy/totalannihilation/index.html דף המשחק] בגיימספוט
*Total Annihilation ב-"StrategyWiki"
* 

== הערות שוליים ==

קטגוריה:משחקי וידאו משנת 1997
קטגוריה:משחקי אסטרטגיה ממוחשבים (זמן אמת)
קטגוריה:משחקי Windows
קטגוריה:משחקי macOS
הלמה של איטו

במתמטיקה, הלמה של איטו היא למה המשמשת לחישוב הדיפרנציאל של תהליך סטוכסטי מסוג איטו. ללמה של איטו שימושים רבים, למשל בחישובים הכרוכים במערכות פיזיקליות בהן מתבצעת תנועה בראונית, ובשוק ההון בתמחור אופציות לפי מודל בלק ושולס. נקראת על שם המתמטיקאי היפני קיושי איטו.

בצורתה הבסיסית ביותר עוסקת הלמה של איטו בתהליכים סטוכסטיים המכונים "תהליכי איטו", בעלי מבנה של משוואה דיפרנציאלית סטוכסטית מהסוג:
<math display="block"> dX_t= \sigma_t\,dB_t + \mu_t\,dt</math>

כאשר <math>\sigma_t\,</math> ו- <math>\mu_t\,</math> הם משתנים התלויים פונקציונלית בזמן, המייצגים בדרך כלל את התוחלת וסטיית התקן של המשתנה המקרי <math>\ X</math>, ו- <math>\ B_t</math> מסמל תהליך בראוני סטנדרטי (המוכר גם בשם תהליך וינר).

הלמה קובעת שאם <math>\ f:[a,b] \times \mathbb{R} \to \mathbb{R}</math> היא פונקציה גזירה ברציפות פעמיים <math>\ \left( C^2 \right)</math> אזי הדיפרנציאל הסטוכסטי של 
<math>\ f(X_t)</math> קיים (ומהווה גם הוא תהליך איטו) ומתקיים:

:<math>
\begin{align}
df(X_t) &= f^\prime(X_t)\,dX_t + \frac{1}{2}f^{\prime\prime}(X_t)\sigma^2_t\,dt\\
&= f^\prime(X_t)\sigma_t\,dB_t + \left(f^\prime(X_t)\mu_t+\frac{1}{2}f^{\prime\prime}(X_t)\sigma^2_t\right)\,dt.
\end{align}
</math>

כאשר f היא פונקציה גם של X וגם של t, הנוסחא המלאה (הדו-ממדית) היא:

:<math>
df(t,X_t) =\left(\frac{\partial f}{\partial t} + \mu_t \frac{\partial f}{\partial x} + \frac{1}{2}\sigma_t^2\frac{\partial^2f}{\partial x^2}\right)dt+ \sigma_t \frac{\partial f}{\partial x}\,dB_t
</math>

קטגוריה:תהליכים סטוכסטיים
איטו
ולודרום לאושאן

ולודרום לאושאן (בסינית: 老山自行车馆 - "לאושאן זישינגצ'גואן") הוא ולודרום הממוקם בשכונת לאושאן שבמחוז שיג'יגשאן בעיר בייג'ינג - בירת הרפובליקה העממית של סין. הוולודרום נבנה במיוחד במטרה לארח את מרוצי האופניים באולימפיאדת בייג'ינג שנערכה בשנת 2008.

המבנה נפתח בשנת 2007 שימש לראשונה בתחרות העולמית של גביע UCI.

מגרש המרוצים אובלי בצורתו, אורכו 250 מטרים; שטחו הכולל של הוולודרום הוא 32,920 מ"ר. במבנה שהוקם 6,000 מקומות ישיבה לצופים, אולם לאחר סיום האולימפיאדה מספרם הופחת ל-3,500. המבנה תוכנן על ידי משרד האדריכלים שורמאן, אשר זכו במכרז להקמת המבנה בשנת 2003. 

בסמוך למבנה ממוקם מבנה אדמיניסטרטיבי שאורכו 300 מטרים, המקשר את המבנה לתחנת הרכבת האולימפית הסמוכה. במבנה ישנה גם חנייה ל-5,000 זוגות אופניים.

== קישורים חיצוניים ==

* [https://web.archive.org/web/20080810015814/http://en.beijing2008.cn/venues/lsv/index.shtml ולודרום לאושאן] באתר הרשמי של אולימפיאדת בייג'ינג
* [http://www.velodromes.com/peking.html תיאור המבנה]
* [http://maps.google.com/maps?t=k&z=18&q=39.912995+116.207403+(Laoshan+Velodrome) תצלום לוויין של הולדורום] באתר גוגל מפות ולודרום לאושאן

== הערות שוליים ==

לאושאן
קטגוריה:בייג'ינג: מבנים
האצטדיון הלאומי המקורה בייג'ינג

האצטדיון הלאומי המקורה (בסינית: 国家体育馆) הממוקם בפארק האולימפי של בייג'ינג, בירת הרפובליקה העממית של סין, נבנה במיוחד עבור המשחקים האולימפיים שנערכו בשנת 2008. המבנה מכונה "המניפה" (בסינית: 扇子) בשל צורתו הדומה לצורתה המסורתית של מניפה יפנית.

האצטדיון נפתח ב-26 בנובמבר 2007.

במהלך המשחקים האולימפיים נערכו באצטדיון תחרויות התעמלות מכשירים, טרמפולינה ומשחקי כדוריד. באצטדיון 19,000 מקומות ישיבה. שטחו הכולל של האצטדיון כ- 80,900 מ"ר. האצטדיון צפוי לארח את שלבי הגמר בהוקי קרח באולימפיאדת בייג'ינג (2022)האצטדיון הלאומי המקורה בייג'ינג
==קישורים חיצוניים==

* [https://web.archive.org/web/20080809124105/http://en.beijing2008.cn/venues/nis/index.shtml אתר רשמי - תצלומי המבנה]

קטגוריה:בייג'ינג: מבנים
קטגוריה:בייג'ינג: ספורט
קטגוריה:הרפובליקה העממית של סין: אצטדיונים ומתקני ספורט לאומיים
סילביה קרטרייט

דיים סילביה רוז קרטרייט (באנגלית: Silvia Rose Cartwright; נולדה ב-7 בנובמבר 1943) הייתה המושלת הכללית של ניו זילנד בשנים 2001–2006.

==ראשית חייה==
קרטרייט נולדה בשם סילביה רוז פולטר וגדלה בעיר אוטאגו שבניו זילנד. היא התחנכה בבית הספר התיכון לבנות של אוטאגו ובשנת 1967 היא סיימה לימודי משפטים באוניברסיטת אוטאגו והחלה לעסוק בתחום.

==חיים ציבוריים==
בשנת 1988 היא זכתה לפרסום ציבורי עקב מינויה ליו"ר ועדת חקירה לעניין הטיפול בסרטן צוואר הרחם ("ועדת קרטרייט") בבית החולים הממלכתי לנשים באוקלנד. בשנת 1989 מונתה קרטרייט לנשיאת בית משפט מחוזי והייתה לאישה הראשונה בתפקיד זה. בשנת 1993 היא הייתה לאישה הראשונה בהרכב בית המשפט העליון של ניו זילנד.

החל משנת 1993 הייתה קרטרייט חברה בוועדה הבינלאומית לביעור כל סוגיה האפליה כנגד נשים והיא לקחה חלק מרכזי בניסוח פרוטוקול הוועדה שהוגש ב-1999 לאו"ם. ב-2007, כאות הכרה לעבודתה המשפטית, ייסדה אגודת עורכות הדין של אוקלנד סדרת הרצאות שנקראה על שמה.

==המושלת הכללית של ניו זילנד==
בשנים 2001–2006 הייתה קרטרייט המושלת הכללית של ניו זילנד. במהלך שנות כהונתה היא ספגה ביקורת ציבורית על מעורבותה בענייני הממשל והמשפט במדינה, בין היתר בהעברת ביקורת על החוק המתיר להורים שימוש בכח לצורכי חינוך והעברת ביקורת על חוקים שהגדירו מחדש וקבעו תקופות מאסר מינימליות במדינה.

באוגוסט 2002 נשאה קרטרייט נאום בו היא תהתה עם עונשי מאסר ארוכים יותר יפחיתו את שיעור החזרה לפשע. היה זה לאחר חקיקתם של חוק העונשין וחוק החנינה באותה ששנה, חוקים שקרטרייט נתנה להם את ההסכמה המלכותית מתוקף תפקידה. החוקים קבעו עונשי חובה למורשעים והפחיתו את האפשרות לחנינה. חבר הפרלמנט מטעם מפלגת ACT New Zealand, סטפן פרנקס, מתח ביקורת על התבטאויותיה של קרטרייט, בציינו: "אינני סבור שהיא הייתה שופטת כה חשובה והיא שמה את עצמה בעמדה חוקתית בעייתית בהטלת כוח משקלה בנושא". מאידך, הגנה ראש ממשלת ניו זילנד, הלן קלארק על המושלת הכללית בציינה ש"אחד האתגרים העומדים בפנינו היא העובדה שאנו לא מהווים עוד דומיניון ושהמושלת הכללית היא בדיוק כמו המלכה. אני סבורה שעלינו לשקול כיצד תפקיד המושל הכללי יתפתח בהמשך. כפי שאני רואה את הדברים, אני סבורה שבאחד הימים יהיה נשיא שימלא את תפקידי המושל הכללי".

בשנת 2005 טענה המפלגה הלאומית של ניו זילנד שקרטרייט לא נתנה למפלגה הזדמנות ראויה להרכבת ממשלה לאחר הבחירות שנערכו באותה שנה.

לאחר סיום כהונתה מונתה קרטרייט לשופטת במשפט המיוחד שנערך בקמבודיה לאחראים על השמדת עם מתקופת השלטון של הקמר רוז'.

==קישורים חיצוניים==

* [http://www.gg.govt.nz/node/1373 ביוגרפיה רשמית באתר משרד המושל הכללי]

קטגוריה:ניו זילנדיות שנולדו ב-1943
קטגוריה:המושלים הכלליים של ניו זילנד
קטגוריה:פוליטיקאיות ניו זילנדיות
קטגוריה:משפטנים ניו זילנדים
קטגוריה:גבירות מפקדות במסדר האימפריה הבריטית
קטגוריה:מסדר שירות המלכה
קטגוריה:מסדר ההצטיינות של ניו זילנד
קטגוריה:מסדר ג'ון הקדוש
קטגוריה:מושלות כלליות
קטגוריה:בוגרי אוניברסיטאות ומכללות בניו זילנד
אנורתוסיס פמגוסטה

אנורתוסיס פמגוסטה () הוא מועדון כדורגל קפריסאי המארח בעיר לרנקה ומשחק בליגת העל הקפריסאית.

==היסטוריה==
המועדון נוסד ב-30 בינואר 1911 בעיר פמגוסטה. והיה מארח באצטדיון שנקרא אצטדיון ΓΣΕ ( ביוונית: Γυμναστικός Σύλλογος Ευαγόρας) בעיר.

בעקבות הפלישה הטורקית לצפון קפריסין בחודש יולי 1974, העיר פמגוסטה נפלה תחת הכיבוש הטורקי. ואנשי המועדון החלו לנדוד בין אצטדיונים כדי לארח משחקי בית. בין היתר אירחו ב"אצטדיון דסאקי", "אצטדיון GSZ" בלרנקה, ו"אצטדיון ציריון" בלימסול. בשנת 1986 תרם הנדבן אנתוניס פפדופולוס כספים כדי לבנות אצטדיון ביתי לקבוצה בעיר לרנקה. תחילה בקיבולת של 6000 מקומות ישיבה. ובשנת 1997 הורחב לכ-12,000 מקומות.

המאמן הישראלי רוני לוי אימן את הקבוצה מספטמבר 2011 ועד אפריל 2013, וחזר אליה לקדנציה נוספת מספטמבר 2016 ועד ספטמבר 2018.

===ליגת האלופות===
הקבוצה היא הראשונה מהליגה הקפריסאית שהעפילה לליגת האלופות – היא עשתה זאת בעונת 2008/2009 לאחר ניצחון על אולימפיאקוס בסיבוב המוקדמות השלישי. בשלב הבתים הוגרלה לבית עם ורדר ברמן הגרמנית, פנאתינאיקוס אתונה היוונית ואינטר מילאנו האיטלקית. בזכות פתיחתה הטובה בטורניר – תיקו מול ורדר ברמן וניצחון על פנאתינייקוס – נחשבה להפתעת הטורניר יחד עם באטה בוריסוב הבלארוסית. לאחר מכן הפסידה 2:1 בחוץ לאינטר וסיימה איתה בתיקו 3:3 בבית אך היא עדיין ניצבה במקום השני. לבסוף סיימה בתיקו 2:2 במפגש השני מול ברמן ולא עלתה.

==תארים==
* אליפות קפריסין (13): 1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008.
* הגביע הקפריסאי (11): 1949, 1959, 1962, 1964, 1971, 1975, 1998, 2002, 2003, 2007, 2021
* הסופרקאפ הקפריסאי (6): 1962, 1995, 1998, 1999, 2000, 2007.

==קישורים חיצוניים==

* 

קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1911
קטגוריה:לרנקה: ספורט
צאלנג'יחה

צאלֶנג'יחָה (בגאורגית: წალენჯიხა) היא עיירה בנפת צאלנג'יחה שבמחוז סמגרלו וסוואנתי עילית במערב גאורגיה, שבשנת 1964 הוכרזה כעיר. נכון ל-2014 מספר תושביה מונה 3,847 איש.

צאלנג'יחה שוכנת על גדת נהר הצ'אניסצק'אלי (ჭანისწყლი) במחוז ההיסטורי-גאוגרפי, סמגרלו. בימי הביניים שימשה צאלנג'יחה כמקום מושבם של הדדיאנים, דוכסי מגרליה, ובישוף האפרכיה של זוגדידי וצאישי.

== קישורים חיצוניים ==

* 

קטגוריה:גאורגיה: יישובים
קטגוריה:קווקז: יישובים
קטגוריה:סמגרלו
רמי צור

רמי צור (נולד ב-23 בפברואר 1977) הוא קיאקיסט ישראלי-אמריקאי.

== חייו ==
צור נולד בארצות הברית ואומץ על ידי משפחתו הישראלית כשהיה תינוק, הוא החל להתאמן בשייט קיאקים בשנת 1987, בשנת 1995 הוא השתתף באליפות העולם לצעירים שנערכה ביפן ודורג במקום הרביעי.

צור הבטיח את מקומו במשלחת הישראלית לאולימפיאדת סידני, הוא התחרה יחד עם רועי ילין בקיאק זוגי למרחק 1000 מטרים ודורג במקום ה-13 ובקיאק זוגי למרחק 500 מטרים שבו דורג במקום ה-16.

לאחר שלא מצא את עצמו את מבחינה מקצועית בישראל צור חזר לארצות הברית והחל להתחרות למענה, בשנת 2002 הוא זכה במדליית זהב בתחרות גביע העולם שנערכה בגרמניה באותה שנה באליפות העולם בסביליה הוא סיים במקום השישי.

צור הבטיח את מקומו במשלחת האמריקאית לאולימפיאדת אתונה, הוא התחרה בקיאק יחיד למרחק 500 ודורג במקום העשירי. לאחר האולימפיאדה צור נפצע בעמוד השדרה וכתוצאה מניתוח הוא היה מושבת למשך שלושה חודשים. צור ניצח במבחנים האמריקאים בשנת 2006 ובשנת 2007 והבטיח את מקומו במשלחת האמריקאית לאולימפיאדת בייג'ינג.

== קישורים חיצוניים ==

קטגוריה:קיאקיסטים ישראלים
קטגוריה:ספורטאים אולימפיים ישראלים
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:משתתפים ישראלים באולימפיאדת סידני (2000)
קטגוריה:ספורטאים אולימפיים אמריקאים
קטגוריה:חותרי קאנו/קיאק באולימפיאדת בייג'ינג (2008)
קטגוריה:חותרי קאנו/קיאק באולימפיאדת סידני (2000)
קטגוריה:חותרי קאנו/קיאק באולימפיאדת אתונה (2004)
קטגוריה:ישראלים שנולדו ב-1977
VST

VST (ראשי תיבות של Virtual Studio Technology) היא טכנולוגיה המאפשרת להפעיל כלי נגינה ואפקטי שמע מבוססי תוכנה כפלאג אין בתוך תוכנות להפקת מוזיקה. הטכנולוגיה פרצה דרך בשנות ה-90 המוקדמות, וכיום הפכה לכלי יצירה מקובל, תוך שהיא מסמנת את המעבר של מוזיקאים רבים לעידן המחשוב.

== כללי ==
תוספי VST פועלים בדרך כלל בתוך תחנת אודיו דיגיטלית (DAW), כדי לספק פונקציונליות נוספת, אם כי קיימים כמה מארחי פלאגין עצמאיים התומכים ב-VST. רוב התוספים של VST הם מכשירים (VSTi) או אפקטים (VSTfx), אם כי קיימות קטגוריות אחרות - למשל מנתחי ספקטרום ומדים שונים. תוספי VST בדרך כלל מספקים ממשק משתמש גרפי מותאם אישית המציג פקדים הדומים למתגים וכפתורים פיזיים בחומרת אודיו. כמה תוספים (לעיתים ישנים יותר) מסתמכים על היישום המארח עבור ממשק המשתמש שלהם.

מכשירי VST כוללים סימולציות תוכנה של סינתיסייזרים וסמפלרים ידועים. אלה בדרך כלל מחקים את המראה של הציוד המקורי כמו גם את המאפיינים הקוליים שלו. דבר זה מאפשר למוזיקאים ומהנדסי הקלטות להשתמש בגרסאות וירטואליות של מכשירים שאחרת עלול להיות קשה ויקר להשגה.<ref></ref>

מכשירי VST מקבלים תווים כמידע דיגיטלי באמצעות MIDI, ומוציאים אודיו דיגיטלי. תוספים של אפקט מקבלים אודיו דיגיטלי ומעבדים אותו עד ליציאות שלהם. הודעות MIDI יכולות לשלוט גם בפרמטרים של מכשיר וגם בפרמטרים של תוסף האפקט. רוב היישומים המארחים (Host) יכולים לנתב את פלט השמע מ-VST אחד לכניסת השמע של VST אחר (שרשור - Chaining). לדוגמה, ניתן לשלוח את הפלט של סינתיסייזר VST דרך אפקט הדהוד VST.

==שימושים==
* הדמיה ממוחשבת של כלי עיבוד צליל, דוגמת: קומפרסורים (compressor), אקולייזרים (equalizer), מסננים (electric filter), מגברים (amplifier), ריוורב (reverb), דיליי (delay) ועוד.
* כלי נגינה וירטואליים – כיום קיימים בשוק מאות פלאג-אין-ים מבוססי סינתיסייזר (synthesizer), או כאלו שעושים שימוש בדגימות אמיתיות של כלי נגינה אקוסטיים.
* סאמפלרים (sampler) מבוססי VST – בעזרת סאמפלרים רבי עוצמה, דוגמת Kontakt או EXS 24, ניתן להפוך מקלדת MIDI או כל שלט/בקר MIDI (MIDI controller) אחר לכלִי נגינה בהתאמה אישית (לקבוע איזה קליד/כפתור ינגן איזו דגימה, ולקבוע פרמטרים שונים לכל צליל).

== ראו גם ==
* עיבוד מוזיקלי
* אולפן הקלטות
* סקוונסר
* LADSPA

==קישורים חיצוניים==

==הערות שוליים==

קטגוריה:תוכנות מוזיקה
קטגוריה:מוזיקה אלקטרונית
לורנס דארל

לורנס דארל (באנגלית: Lawrence Durrell; 27 בפברואר 1912 - 7 בנובמבר 1990) היה סופר ומשורר אנגלי, אחיו של הסופר והזואולוג ג'רלד דארל.

== חייו ==
דארל נולד בהודו, חי ביוון ובמזרח התיכון, בעיקר באלכסנדריה. לאחר עשרים שנות כתיבה שלא זיכו אותו בהכרה משמעותית, זכה לפרסום הודות לטטרלוגיה "הרביעייה האלכסנדרונית" (הכוללת את הספרים ז'וסטין, בלשצאר, מאונטאוליב וקליאה), שהושפעה בין היתר מג'יימס ג'ויס ומרסל פרוסט.

דארל המשיך לכתוב עד מותו. הוא נישא ארבע פעמים. בתו הצעירה התאבדה. הוא ביקר בישראל בראשית שנות ה-60, עת צולם התסריט שלו לסרט "יהודית" בכיכובה של סופיה לורן.

==ספריו שתורגמו לעברית==
* ז'וסטין, תרגום: אברהם בירמן, הוצאת מ. מזרחי, 1968. 
*ז'וסטין, תרגום: אהרן אמיר, הוצאת כתר, 1988. 
* בלשצאר, תרגום: אהרן אמיר, הוצאת כתר, 1988. 

== לקריאה נוספת ==
* רוני אלפנדרי, גלות והתגלות: עיון פסיכונליטי ביצירתו של לורנס דארל "רביעיית אלכסנדריה", הוצאת כרמל, 2016. 

==קישורים חיצוניים==

* 

* 
* 
* 
* 

== הערות שוליים ==

קטגוריה:אמנים שעל שמם כוכב לכת מינורי
קטגוריה:סופרים בריטים
קטגוריה:אלכסנדריה: אישים
קטגוריה:חברי האגודה המלכותית לספרות
קטגוריה:בריטים שנולדו ב-1912
קטגוריה:בריטים שנפטרו ב-1990
אנגלוס באסינס

אנגלוס באסינס (ביוונית: Άγγελος Μπασινάς; נולד ב-3 בינואר 1976 בכלקיס שביוון) הוא כדורגלן עבר יווני.

==קריירה==
===קבוצות===
ב-1995 החל באסינס לשחק בקבוצת פנאתינאיקוס. אחרי עשר שנים עימה, בשנת 2005, עבר לשחק בקבוצת מיורקה. כעבור שלוש עונות, חתם בא.א.ק. אתונה. בעונת חתם בפורטסמות'. לאחר עונה בקבוצה חתם באסינס בארל הצרפתית. עוד לפני סיום העונה שוחרר באסינס מהקבוצה, ומאז לא מצא קבוצה.

===נבחרת יוון===
בשנת 2004 היה שותף בסגל נבחרת יוון ביורו 2004 עמה זכה והבקיע בניצחון במשחק הראשון על נבחרת פורטוגל שבעצם היה שערו היחידי בטורניר. בשנת הודיע באסינס על פרישה מהנבחרת, עם 100 הופעות ו-7 שערים במדי נבחרת יוון.

==תארים==
;פנאתינאיקוס
* אליפות יוון - 2 (1996, 2004)
* הגביע היווני - 1 (2004)

;נבחרת יוון
* יורו 2004 - מקום ראשון

==קישורים חיצוניים==

קטגוריה:כדורגלנים יוונים
קטגוריה:קשרי כדורגל יוונים
קטגוריה:כלקיס: כדורגלנים
קטגוריה:כדורגלני פנאתינאיקוס
קטגוריה:כדורגלני מיורקה
קטגוריה:כדורגלני א.א.ק. אתונה
קטגוריה:כדורגלני פורטסמות'
קטגוריה:כדורגלני ארל אביניון
קטגוריה:כדורגלני נבחרת יוון
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:ספורטאים יוונים בספרד
קטגוריה:ספורטאים יוונים באנגליה
קטגוריה:ספורטאים יוונים בצרפת
קטגוריה:יוונים שנולדו ב-1976
פארק החתירה האולימפי שוניי

פארק החתירה האולימפי שוניי (בסינית: 顺义奥林匹克水上公园) נבנה עבור אולימפיאדת בייג'ינג. הפארק נבנה על מנת להכיל את תחרויות החתירה, תחרויות הקאנו/קיאק, וכן את מרתון השחייה. הפארק ממוקם במאפו, כפר ברובע שוניי שבעיר בייג'ינג בירת הרפובליקה העממית של סין.

עבודות הבנייה החלו בראשית 2005, הפארק הושלם ב-28 ביולי 2007, וב-8 באוגוסט 2007 נערכו בו לראשונה תחרויות במסגרת אירועי "מזל טוב בייג'ינג".

שטח מבני הפארק 31,500 מ"ר ובו מושבים קבועים ל-1,200 צופים, בזמן האולימפיאדה נוספו בו מקומות צפייה זמניים ל-25,800 צופים (מהם 10,000 מקומות עמידה) שהוסרו בתום התחרויות. שטחי המים בפארק - 6.35 מיליון מ"ר.

==קישורים חיצוניים==

* 
* [https://web.archive.org/web/20120925074458/http://en.beijing2008.cn/cptvenues/venues/src/headlines/n214116110.shtml נתוני הפארק]

קטגוריה:בייג'ינג: מבנים
אגם דורני

קו ההזנקה
אגם דורני (באנגלית: Dorney Lake) הוא אגם מלאכותי שנבנה למטרת קיום מרוצי חתירה. האגם נמצא בסמוך לכפר דורני שבבקינגהאמשייר, שבאנגליה. האגם נמצא בסמוך לבית הספר התיכון הפרטי איטון, והותאם למטרתו וממומן על ידי בית הספר בעלות של 17 מיליון ליש"ט.

אורכו של האגם 2,000 מטרים, ובו 8 מסלולי חתירה שרוחבו של כל אחד 13.5 מטרים. עומק המים המינימלי הוא 3.5 מטרים. באגם מסלול נפרד שנועד להעברת הסירות מנקודת הסיום לנקודת ההתחלה. אי מפריד מסלול זה ממסלולי המרוצים.

באגם נערכו תחרויות גביע העולם בחתירה בשנת 2005, ואליפות העולם בחתירה בשנת 2006.

==אולימפיאדת לונדון==
האגם שימש כאתר תחרויות החתירה והקאנו/קיאק באולימפיאדת לונדון שנערכה בשנת 2012 (תחרויות הקאנו והקיאק במים גועשים נערכו במרכז החתירה במים סוערים עמק לי שבהרטפורדשייר). לצורך התאמת האגם למשחקים האולימפיים נבנו במקום כ-20,000 מקומות ישיבה זמניים לצופים.

==קישורים חיצוניים==

* 

דורני
קטגוריה:אנגליה: אצטדיונים ומתקני ספורט
קטגוריה:בקינגהאמשייר
קטגוריה:איטון קולג'
מרכז הטניס של הפארק האולימפי (בייג'ינג)

המגרש המרכזי. מבנה דמוי פרח [[לוטוס.]]
מרכז הטניס של הפארק האולימפי (בסינית: 北京奥林匹克公园网球场) הוא מבנה המצוי בפארק האולימפי של בייג'ינג בירת סין. הפארק נבנה עבור המשחקים האולימפיים שנערכו בעיר בשנת 2008.

מרכז הטניס פתח את שעריו ב-1 באוקטובר 2007. המבנה נבנה על מנת לארח את תחרויות הטניס במסגרת האולימפיאדה, והוא ממוקם בסמוך לאצטדיון הלאומי ("קן הציפורים") וכן לאצטדיון הלאומי הסגלגל להחלקה מהירה שהוקם לאולימפיאדת החורף בבייג'ינג ב-2022.

שטחו של המבנה 26,514 מ"ר ובו 10 מגרשי טניס לתחרויות, ו-6 מגרשי אימונים. במבנה 17,400 מקומות ישיבה לצופים.

במבנה שלושה מגרשים מרכזיים שנועדו לאירוח התחרויות העיקריות. המגרש המרכזי ומגרשים 1 ו-2 נבנו בצורת פרח הלוטוס - אחד מסמלי האולימפיאדה. בכל אחד ממגרשים אלה 12 יציעים המסמלים את עלי הכותרת של פרח הלוטוס. במגרש המרכזי 10,000 מושבי צפייה, במגרש מס' 1 4,000 מושבי צפייה ובמגרש מס' 2 2,000 מושבי צפייה. 

המגרשים תוכננו בצורה העושה שימוש מיטבי במיזוג האוויר על מנת לקרר את הצופים והשחקנים, תוך הפחתת זיהום האוויר הנכנס אל המגרשים.

השימוש הראשון שנעשה במגרשים היה באוקטובר 2007 במסגרת משחקי "מזל טוב בייג'ינג".

ב-2011 נחנך במרכז הטניס אצטדיון מרכזי חדש בשם אצטדיון היהלומים בשל תצורתו המדמה יהלום מלוטש ומכיל 15,000 מקומות וגג נפתח בעוד אצטדיון הטניס האולימפי דמוי פרח הלוטוס הפך רק למשני בגודלו.

==קישורים חיצוניים==

* 
* [https://web.archive.org/web/20080817111241/http://en.beijing2008.cn/venues/ogt/n214470038.shtml נתוני המבנה]

== הערות שוליים ==

קטגוריה:אצטדיוני טניס
קטגוריה:בייג'ינג: מבנים
טום אשלי

תומאס ג'ון מיטשל אשלי (באנגלית: Thomas John Mitchell Ashley; נולד ב-11 בפברואר 1984 באוקלנד) הוא גולש רוח ניו זילנדי.

== ביוגרפיה ==
אשלי החל לשוט בגיל 8, במפרשית מדגם אופטימיסט, ובגיל 11 זכה באליפות אוקלנד לילדים בדגם זה. מאוחר יותר עבר לגלוש על גלשן מדגם מיסטרל, ואף היה אלוף העולם לנוער בשנת 2002. בשנת 2004 סיים במקום השני בשבוע הייר, אך באולימפיאדת אתונה סיים רק במקום העשירי. בשנת 2005 החליט איגוד השיט הבינלאומי להחליף את המיסטרל בגלשן מדגם ניל פרייד. באליפות ניו זילנד הראשונה שנערכה בדגם זה בשנת 2006 זכה במקום הראשון, ומאוחר יותר זכה במקום השני באליפות העולם. ב-2007 סיים רק במקום ה-15 באליפות העולם, אך ב-2008 הוכתר כאלוף העולם.

באולימפיאדת בייג'ינג זכה אשלי במדליית הזהב. מאז המשחקים לא הצליח לשחזר את הישגיו. באליפויות העולם שנערכו בדנמרק ב-2010 ובפרת' ב-2011 סיים במקום השישי, ובאליפות העולם שנערכה בקדיס ב-2012 הגיע רק למקום ה-29.

==קישורים חיצוניים==

* [http://www.sailing.org/bio.asp?ID=NZLTA1 טום אשלי] באתר פדרציית השיט הבינלאומית
* [https://web.archive.org/web/20080811011848/http://results.beijing2008.cn/WRM/ENG/BIO/Athlete/0/219430.shtml טום אשלי] באתר אולימפיאדת בייג'ינג

קטגוריה:גולשי רוח
קטגוריה:אלופים אולימפיים: גלישה
קטגוריה:אלופים אולימפיים מניו זילנד
קטגוריה:שייטים באולימפיאדת בייג'ינג (2008)
קטגוריה:שייטים באולימפיאדת אתונה (2004)
קטגוריה:ילידי 1984
מרכז החתירה האולימפי שיניאס

מרכז החתירה האולימפי שיניאס הוא מתקן שנבנה על מנת לארח את תחרויות החתירה והקאנו/קיאק באולימפיאדת אתונה שנערכה ביוון בשנת 2004. 

המתקן, הממוקם בסמוך לעיירה מרתון, היה הצפוני ביותר מבין מתקני האולימפיאדה.

שטחו של האתר כ-1.24 קמ"ר ובו מושבים ל-14,000 צופים.

התחרויות הראשונות שנערכו במתקן היו באוגוסט 2003, עת נערכו בו אליפות העולם בחתירה לצעירים, וזאת אף שהמתקן הושלם ב-31 בינואר 2004. במהלך התחרויות, בשל הרוחות העזות, נאלצו מארגני התחרויות לקצר את המסלול. 

כמו כן, הקמת המבנה לוותה במחאה ציבורית על ההרס הסביבתי שנגרם.

==קישורים חיצוניים==

קטגוריה:אולימפיאדת אתונה (2004)
קטגוריה:חתירה
קטגוריה:יוון: מבנים
פייר פינצ'יק

פייר פינצ'יק (פנחס סגל; ברוסית: Пьер Пинчик P'yer Pinchik; 1893–1900 (במחלוקת) – 7 בינואר 1971, י בטבת תשל"א) היה חזן, זמר ומלחין פרקי חזנות ושירים עממיים ביידיש.

==ביוגרפיה==
סגל נולד בעיר קייב שבדרום-מערב האימפריה הרוסית (אוקראינה). בילדותו למד בישיבה בעירו, ובהמשך למד בקונסרבטוריון פסנתר ופיתוח קול. בתחילה היה זמר שירי-עם, וערך בחסות ומימון הממשלה הסובייטית מסעות קונצרטים, תחת השם "פייר פינצ'יק", שם הבמה שבו התפרסם.

בשנת 1923 התקבל כחזן בבית הכנסת בלנינגרד שם כיהן עד 1926. בשנת 1927 נסע להופיע בארצות הברית והשתקע שם. בארצות הברית לא התחייב לבית כנסת קבוע, והופיע בבתי כנסת משתנים, באולמות ובבתי מלון בהם אורגנו תפילות לימים הנוראים ולסדרי פסח. משפחתו אף היא הצליחה לצאת מברית המועצות, והשתקעה בישראל. הוא הגיע לארץ לביקורים מפעם לפעם, הופיע בה ואף התפלל בבית הכנסת הגדול בת"א.

== קישורים חיצוניים ==

* [http://www.milkenarchive.org/artists/view/pierre-pinchik פייר פינצ'יק] באתר ארכיון מילקן למוזיקה יהודית
* [https://web.archive.org/web/20200616013204/https://www.hazofe.co.il/ מאמר] על פייר פינצ'יק בעיתון הצופה, מאת עקיבא צימרמן
* [https://web.archive.org/web/20160303200311/http://faujsa.fau.edu/jsa/music_album.php?jsa_num=400591&queryWhere=jsa_num&queryValue=400591&artisttext=Pinchik&artist=contains&titletext=&title=contains&selectgenre=&selectlanguage=&musiconly=&id=&select=title&side=&track=&fetch=&pagenum=1&return=search_albums האזנה לתקליט של פינצ'יק] באתר Judaica Sound Archive של האוניברסיטה האטלנטית של פלורידה

קטגוריה:חזנים אוקראינים
קטגוריה:מלחיני קטעי חזנות
קטגוריה:חזנים אמריקאים
קטגוריה:אמנים יהודים הידועים בשם במה
קטגוריה:יהודים שהיגרו מברית המועצות לארצות הברית
קטגוריה:חזנים רוסים
קטגוריה:אמריקאים שנולדו ב-1900
קטגוריה:אמריקאים שנפטרו ב-1971
Gas Powered Games

Gas Powered Games היא חברה אמריקנית המפתחת משחקי וידאו ושוכנת ברדמונד שבוושינגטון. החברה הוקמה במאי 1998 על ידי כריס טיילור, היוצר של "Total Annihilation" ועל ידי מספר עובדים נוספים לשעבר של Cavedog Entertainment.

התוצר הראשון של Gas Powered Games היה משחק התפקידים התלת-ממדי "Dungeon Siege", משחק וידאו שהופץ על ידי מיקרוסופט. מלבד המנוע שפותח במיוחד למען המשחק, היו במשחק מאפיינים חדשניים בז'אנר משחקי התפקידים שעזרו לו לבלוט מעל לשאר המשחקים בשוק משחקי התפקידים בתחום הפנטזיה. בעיקר בשל העבודה על המנוע המתקדם, פיתוח Dungeon Siege נמשך כשלוש שנים.

ב-2003 הוציאה החברה משחק הרחבה שנקרא "Dungeon Siege:Legends of Aranna. פיתוח המשחק נעשה בשיתוף פעולה עם "Mad Doc Software" והופץ גם כן על ידי מיקרוסופט. באוגוסט 2005 הוציאה החברה את המשכו, Dungeon Siege II.

במרץ 2006 רכשה Take-Two Interactive את זכויות ההפצה של סדרת Dungeon Siege, ובכך סיימה את שיתוף הפעולה שבין Gas Powered Games למיקרוסופט שנמשכה ארבע שנים.

Gas Powered Games הוציאה את Supreme Commander, משחק אסטרטגיה בזמן-אמת, בפברואר 2007. את המשחק הפיצה THQ. על פיתוחו הודיעה החברה באוגוסט 2005, בכתבה במגזין PC Gamer. כריס טיילור כינה את Supreme Commander "ממשיכו הרוחני" של Total Annihilation". כחבילת הרחבה הוציאה החברה את Supreme Commander: Forged Alliance בנובמבר 2007.

במאי 2007 הודיעה החברה על שותפות עם SEGA במטרה לעבוד על משחק תפקידים מקורי. ב-6 ביולי 2007 יצאה ההודעה לגבי פיתוח "Space Siege".

החברה עבדה על Demigod, שיצא בסוף 2008. המשחק היה שילוב בין משחק תפקידים למשחק אסטרטגיה.

החברה נסגרה ביולי 2018. 

== מוצרים==
* Dungeon Siege - 2002
* Dungeon Siege: Legends of Aranna (חבילת הרחבה) - 2003
* Dungeon Siege II - 2005
* Dungeon Siege II: Broken World (חבילת הרחבה) - 2006
* Dungeon Siege: Throne of Agony (לקונסולת ה-PSP) - 2006
* Supreme Commander - 2007
* Supreme Commander: Forged Alliance - 2007
* Space Siege - 2008
* Demigod - 2009
* 2010 - Supreme Commander 2
* 2011 - 2012 - Age of Empires Online

== קישורים חיצוניים ==
* 
* [http://www.mobygames.com/company/gas-powered-games/ דף החברה ב-MobyGames]

== הערות שוליים ==

קטגוריה:חברות משחקי וידאו אמריקאיות
שמחה לוצאטו

הרב שמחה (סימון) לוצאטו (ה'שמ"ב, 1582 – כ"ז בטבת ה'תכ"ג, 6 בינואר 1663; ונציה) היה הוגה דעות, ראש הישיבה ורבה הראשי של וונציה.

==קורותיו==
נולד למשפחה עשירה, ולמד ב"ישיבה הכללית" של ונציה - מוסד הרבנות הרשמי של הקהילה, שראשיו שמשו כוועד הרבנים של העיר. לוצאטו מזכיר כרבותיו את הרבנים יעקב היילפרון, שמואל יהודה קצנלבוגן, אביגדור צוידאל, בן ציון צרפתי ולייב סרוואל - כולם היו ראשי הישיבה באיטליה בסוף המאה השש עשרה ותחילת המאה השבע עשרה. אך לוצאטו למד בעיקר מתוך ספרים מהם קנה השכלה גם בספרות הכללית ובחכמות חיצוניות. בגיל עשרים וארבע הוא הוכתר כאחד משבעת רבני קהילת ונציה, ומאז ועד מותו שימש במשרה רבנית בעיר, כאשר מיום פטירתו של רבי יהודה אריה מודינא בשנת ת"ח (1648), היה לראשון מבין הרבנים בעיר - "ריש מתא וריש מתיבתא" (בארמית: ראש העיר וראש הישיבה).

הרב לוצאטו ישב רוב שנותיו בוונציה, ולא עזבה אלא לזמן קצר. הוא התרכז בעיקר בפעולות הקשורות בתפקידו כראש הישיבה הכללית, אך עסק גם בעניינים ציבוריים שחרגו ממסגרת תפקידו, ביניהם השתתפות בהנהלת בית הכנסת הגדול, ויסוד ה"תלמוד תורה ארץ ישראל" - מעין בית מדרש שסביבו התרכזו בני ארץ ישראל ושאר ארצות המזרח שהיו רבים מהם באותו הדור בוונציה. הוא גם סייע במפעל הציבורי של יהודי ונציה - "חברת פדיון שבויים". לא ברור מה היו בדיוק מקורות פרנסתו, שכן ראשות הישיבה הכללית הייתה משרה בלא שכר, וכשנישאה בתו גילה (Ghele), הקציב לה נדוניה סבה, יצחק. לוצאטו כתב תשובות רבות בענייני הלכה הפזורים בקבצים שונים ומזמנים שונים. רבנים מקהילות שונות היו שואלים לחוות דעתו על פסקים שכתבו, וניכר כי סמכותו בדורו הייתה רבה.

לוצאטו נפטר ונקבר בבית הקברות של קהילת וניציה על הלידו.

==המאמר על יהודי ונציה==
לוצאטו פרסם ב-1638 חוברת אפולוגטיקה בשם "מאמר על יהודי ונציה" באיטלקית (תורגמה לעברית בשנת תשי"א), בה ניסה לשכנע את הקורא כמה טוב למדינה שיהודים יושבים בה.
הוא פירט בחיבורו יתרונות שונים שמקנה ישיבת יהודים בעיר. בין היתרונות שציין: פריחת המסחר, פיתוח ענפי כלכלה חדשים, היהודים אינם קונים נכסי דלא-ניידי ואינם רודפי שררה.

==כתביו==
בין חיבוריו הספר "מאמר על מצב היהודים" (הוצאת מוסד ביאליק, ירושלים, תשי"א), שהיה מכוון לקוראים נוצרים בתקופתו. כמו כן כתב תשובות רבות בענייני הלכה, וביניהן "משען מים" - תשובה מקיפה אודות המקווה ברוויגו, שנושא כשרותו היה למחלוקת בין רבני איטליה במשך כעשרים שנה. ספר נוסף שכתב עסק בסוקרטס ונקרא "socrate- overo dell'humano Sapere". הספר נכתב באיטלקית, ועסק בבעיית הידיעה האנושית.

==עץ משפחת לוצאטו==

== לקריאה נוספת ==
* מאמר על יהודי ויניציה, ירושלים: מוסד ביאליק, תשי"א. תרגם מהמקור האיטלקי דן לאטס, עם מבואות מאת ריקארדו בנימין באקי ומשה אביגדור שולוואס, בעריכת א"ז אשכולי

== קישורים חיצוניים ==
* 
* 
* 
* 

קטגוריה:ונציה: רבנים
קטגוריה:משפחת לוצאטו
קטגוריה:ראשוני האחרונים
קטגוריה:רבנים איטלקים
קטגוריה:ילידי 1583
קטגוריה:נפטרים ב-1663
האצטדיון העירוני נס ציונה

האצטדיון העירוני נס ציונה, אשר מוכר גם כאצטדיון הפרדס, הוא אצטדיון כדורגל הממוקם בנס ציונה. האצטדיון הוקם בשנת 2001 ושימש את קבוצת הכדורגל סקציה נס ציונה במשחקיה הביתיים עד לעלייתה לליגת העל בעונות 2019/2020 ו-2022/2023. את האצטדיון החלה לבנות עיריית נס ציונה בשנת 2000 לאחר שהחליטה להקים את האצטדיון שהחליף את המגרש העירוני הישן ("הספורטק") שהוקם בשנות ה-50 של המאה ה-20.

האצטדיון ממוקם ליד שכונת טירת שלום ונמצא בסמוך לכביש 42. באצטדיון 3,500 מקומות ישיבה, מתחת ליציע הצופים ממוקמים חדרי כושר, מועדונים, חדרי הדרכה, אזורי מנהלה ואדמיניסטרציה, חדר שופטים, חדר תקשורת, אזור אח"מים ושתי קפיטריות.

בתכנון בשלב השני מיועד לכלול 6,000 מקומות ישיבה על ידי הגבהת היציע הקיים משני צידיו לגובהו במפלס האמצעי לצד אפשרות להקמת יציע נוסף באותו גודל. לאצטדיון אף נבחנה תוכנית נוספת להרחבתו ביציע משני לכ-1,500 צופים כדי להכשירו לליגת העל עבור סקציה נס ציונה.

== גלריה ==
<gallery>
קובץ:Ness Ziona Stadium (4).jpg|מבט מהכניסה
קובץ:Ness Ziona Stadium (5).jpg|היציע העליון
קובץ:Ness Ziona Stadium (6).jpg|כר הדשא
קובץ:Ness Ziona Stadium (8).jpg|היציע המערבי
קובץ:Ness Ziona Stadium (7).jpg|מבט על היציע
</gallery>

==קישורים חיצוניים==

==הערות שוליים==

קטגוריה:נס ציונה: ספורט
נס ציונה
קטגוריה:נס ציונה: מבנים
עידן קוולר

עידן קוולר (נולד ב-18 בדצמבר 1981) הוא עיתונאי ישראלי, שדרן, עורך חדשות הספורט של גלי צה"ל ומגיש תוכנית סוף השבוע, "שישבת".

==ביוגרפיה==
קוולר נולד ב-1981 וגדל בראשון לציון. כבר בהיותו נער החל לשדר ברדיו. תחילה היה זה ברדיו לב המדינה 91 FM - אז, בהנהלתם של אנשי הרדיו גדעון לב ארי ושוש עטרי. לאחר מכן, שידר ברשת א' של קול ישראל את התוכניות "בראש צעיר". כשנה לפני גיוסו לצה"ל, הצטרף ל"מעריב" ככתב לענייני כדוריד וכדורסל. עם גיוסו לצה"ל בשנת 2000 הגיע לגלי צה"ל והחל לשמש כתב ושדר ספורט. לצד תפקידיו ככתב הספורט של התחנה ועורך חדשות, בבחירות 2003 עבד ככתב פוליטי וסיקר את מפלגות מרצ ושינוי.

שימש עד שחרורו מצה"ל גם כתב משטרה, ולאחר שסיים את שירותו הצבאי הצטרף לערוץ 10, והגיש פינות ספורט בתוכנית הבוקר של אברי גלעד ולינוי בר גפן. לתקופה קצרה שימש כתב חינוך בחדשות 10. ב-2004 קיבל הצעה לשוב לגלי צה"ל, הפעם למחלקת התרבות, שם שידר מופעים חיים והגיש תוכניות תרבות ובידור. באותה שנה הגיש פינות ספורט בתוכנית הבוקר של "רשת" בערוץ 2, בהנחיית עינב גלילי וגולן יוכפז.

ב–2006 החל להגיש את פינת "אתמול בטלוויזיה" בתוכנית הבוקר של "רשת" "העולם הבוקר" עם אברי גלעד ועינב גלילי. ביולי אותה שנה, סמוך לפרוץ מלחמת לבנון השנייה, מונה לכתב הפוליטי של גלי צה"ל.

משתתף באופן קבוע בתוכניות טלוויזיה שונות, ובהן "על הבוקר" בערוץ עשר ו"יום חדש" ב"קשת", ערוץ 2. בינואר 2010 החל לשדר גם בערוץ הספורט בתוכנית "חי משבת" שם הוא מדווח בסגנונו המיוחד, לאחר משחקי הכדורגל.

החל ממרץ 2010 מגיש קוולר את תוכנית האקטואליה "סטטוס" בערוץ 3 בכבלים ביחד עם קרנית גולדווסר.

ביולי 2011 מונה למגיש חדשות בתוכנית "ערב חדש" המשודרת בערוץ הראשון לצדם של דן מרגלית, שרה ב"ק ואראל סג"ל.

במאי 2014 החל לערוך את חדשות הספורט בגלי צה"ל, והחל מ-2018, הוא מגיש את התוכנית השבועית "עושים ספורט". זאת, לצידם של מגישים שונים כגון בוני גינצבורג, ניר לוין ואורי אוזן.

בינואר 2022 החל לשדר משדרי ספורט שונים בערוצי צ'ארלטון.

במהלך מלחמת חרבות ברזל, תוך כדי ראיון בגלי צה"ל, הוריד קוולר אב שכול משידור לאחר שזה ביקר את התנהלות התקשורת הישראלית במלחמה.<ref></ref> קוולר התנצל על האירוע, ואף הגיע לניחום אבלים בבית משפחת החייל, שם יושרו ההדורים. בעקבות התקרית, הושעה קוולר למספר ימים מהגשת תוכניות אקטואליה.<ref></ref>

==קישורים חיצוניים==

* 

==הערות שוליים==

קטגוריה:עיתונאים ישראלים
קטגוריה:חיילי גלי צה"ל
קטגוריה:שדרני ספורט ישראלים
קטגוריה:מגישים בערוץ כנסת
קטגוריה:ערוץ עשר: שדרנים, שחקנים ומנחים
קטגוריה:ישראלים שנולדו ב-1981
האסלר

האסלר (באנגלית: Hustler) הוא מגזין פורנוגרפי אמריקני אשר קהל היעד שלו הוא גברים הטרוסקסואלים. האסלר פורסם לראשונה, על ידי לארי פלינט, בחודש יולי 1974. פלינט החליט לפרסם את המגזין לאחר שעיתון בשם Hustler Newsletter אשר היווה למעשה פרסומת למועדוני החשפנות שניהל, זכה להצלחה גדולה. המגזין אשר פורסם תחילה בתפוצה נמוכה הגיע בשיאו למכירות של שלושה מיליון גיליונות בחודש.

האסלר היה אחד המגזינים הראשונים לגברים בארצות הברית אשר שבר מוסכמות שרווחו עד לשנות ה-70 המוקדמות בכך שהביא בגיליונותיו תמונות חושפניות יותר ממגזינים אחרים כגון פלייבוי, של אברי מין נשיים. אף בתחילת המאה ה-21 האסלר עדיין נחשב לחושפני יותר ממתחריו הבולטים: פלייבוי ופנטהאוז. לעיתים קרובות מופיעים בין דפיו נושאים שניתן לסווגם כ"פורנוגרפיה קשה".

==קישורים חיצוניים==

* 

קטגוריה:כתבי עת פורנוגרפיים
קטגוריה:ארצות הברית: כתבי עת
קטגוריה:מגזיני גברים
פיג'וניט

פיג'וניט הוא מינרל השייך לתת קבוצת הקלינופירוקסן, שהיא חלק מקבוצת הפירוקסן, קבוצה של מינרלים אינוסיליקטים - (סיליקטים במבנה בצורת שרשרות) בעלי שרשרת בודדת. נוסחת המבנה הכימי הכללית של הפיג'וניט היא Ca,Mg,Fe<sup>+2</sup>)(Mg,Fe<sup>+2</sup>)Si<sub>2</sub>O<sub>6</sub>). אחוז קטיון הסידן יכול לנוע בין 5% ל-25%, כשברזל ומגנזיום מרכיבים את שאר הקטיונים.

הפיג'וניט מתגבש במערכת המונוקלינית, כמו האוגיט, אך הם אינם מתערבבים, שכן בטמפרטורות נמוכות הפיג'וניט בלתי יציב בהשוואה לאוגיט יחד עם אורתופירוקסן. הטמפרטורה המינימלית שמתחתיה הפיג'וניט אינו יציב תלויה ביחס שבין הברזל למגנזיום במינרל, והיא גבוהה יותר ככל שריכוז המגנזיום גבוה יותר. כאשר היחס בין הברזל למגנזיום שווה לאחד, הטמפרטורה המינימלית היא כ-900°C. לכן נוכחות פיג'וניט בסלע יסוד מעידה על טמפרטורות ההתגבשות של המאגמה; ובעקיפין גם על תכולת המים במאגמה.

פיג'וניט מצוי כפנוקריסטים בסלעים געשיים על פני כדור הארץ ובגבישים במטאוריטים מהמאדים ומהירח. הפיג'וניט נשמר לעיתים רחוקות בסלעי יסוד פלוטוניים המתקררים לאיטם, אבל קיומו בתערובת המקורית מתגלה במרקם כפי שמופיע בתמונה המיקרוסקופית המצורפת לאחר שהתפרק לאורתופירוקסן ואוגיט.

מבחינת תכונותיו האופטיות, הפיג'וניט הוא דו-צירי חיובי, והוא ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש עד בינוני. מזווית אחת הוא נראה חסר צבע, ורדרד או חום ירקרק, מזווית שנייה הוא נראה חום בהיר, חום ירקרק או חום ורדרד, ומזווית שלישית הוא נראה חסר צבע, ירוק בהיר או חום אדמדם חיוור.

הפיג'וניט נתגלה בשנת 1900 בפיג'ן פוינט (Pigeon Point) שבמחוז קוק (Cook) שבמדינת מינסוטה שבארצות הברית וקרוי על שם המקום בו נתגלה.

ניתן למצוא פג'וניט בלא מעט מקומות בעולם, בהם: בפיג'ן פוינט (Pigeon Point) שבמחוז קוק (Cook) שבמדינת מינסוטה (המקום בו נתגלה המינרל), ובמחצבת "ערוץ האווז" (Goose Creek quarry) שבמחוז לאודון (Loudoun) במדינת וירג'יניה שבארצות הברית; באזור קובלט באונטריו שבקנדה, במחדר סקארגארד (Skaergaard) שבפיורד קאנגרדלוגסואק (Kangerdlugssuaq) שבגרינלנד; במתחם בושוולד שבטרנסוואל שבדרום אפריקה (משם נלקחה התמונה); בהר הגעש האקונה ביפן, באיים מול ורום (Mull and Rhum) שבסקוטלנד; ובאזור פוגלסברג (Vogelsberg) במדינת הסה בגרמניה.

==קישורים חיצוניים==

* [http://www.mindat.org/min-3210.html פיג'וניט באתר Mindat]
* [http://www.webmineral.com/data/Pigeonite.shtml פיג'וניט באתר Webmineral]
* [http://rruff.geo.arizona.edu/doclib/hom/pigeonite.pdf פרויקט rruf]
* 

== הערות שוליים ==

קטגוריה:קבוצת הפירוקסן
קטגוריה:מינרלי ברזל
קטגוריה:אינוסיליקטים
קטגוריה:מינרלים סיליקטיים
קטגוריה:מינרלי מגנזיום
קטגוריה:מינרלים
ג'יני

מלכם השחור של הג'ינים, ציור מסוף המאה ה-14
בפולקלור הערבי ג'יני (בערבית: גִ'ן جن, באנגלית: Genie או Djinn) הוא יצור על-טבעי בדיוני שמעניק רצון חופשי. הג'ינים מוזכרים בקוראן, ויכולים להיות טובים או רעים. ג'ינים רעים יכולים להוליך שולל בני אדם המחזיקים בהם. באסלאם, השטן הוא ג'ין שסירב להשתחוות לאדם כאשר צווה בידי אללה.

הצבעים תכלת וטורקיז מזוהים עם הג'ין, ומשמשים גם להגנה מעין הרע.

לג'ינים הופעות ואזכורים רבים בספרות, בסרטי קולנוע ובתוכניות טלוויזיה.
בין האזכורים התרבותיים הידועים הסיפור "אלאדין ומנורת הקסמים" מתוך סיפורי אלף לילה ולילה, אשר יצא גם כסרט אנימציה, סדרה אמריקאית משנות השישים בשם "אני חולם על ג'יני" וסדרה ירדנית בהפקת NETFLIX בשם "ג'יני".

המילה "מג'נון" בערבית (مجنون), שפירושה "משוגע", מקורה במילה "ג'ין", קרי: אדם שנכנס בו שד.

בעדות רבות ג'יני יכול להגשים לאדם אשר שחרר אותו מהמנורה שלוש משאלות.

== ראו גם ==
* נסנאס
* ילדי המנורה (ספר)
* ג'יני (דמות)

== קישורים חיצוניים ==

* 
* 

==הערות שוליים==

קטגוריה:מיתולוגיה אסלאמית
קטגוריה:מיתולוגיה ערבית
קטגוריה:יצורים מיתולוגיים דמויי אדם
קטגוריה:שדים
היפוגליקמיה ראקטיבית

ארוחת פחמימות
היפוגליקמיה ראקטיבית (אנגלית: Reactive Hypoglycemia) היא מונח רפואי המתאר סדרה של תסמינים היפוגליקמיים המופיעים כמה שעות לאחר ארוחה מרובת פחמימות. משוער כי ריבוי הפחמימות משרה שחרור עודף של אינסולין הממשיך גם לאחר עיכול הפחמימות וגורם לתסמינים ההיפוגליקמיים.

ישנם גם אנשים בריאים (ללא תסמינים) המראים סימני היפוגליקמיה בדם במבחן חשיפה לגלוקוז (tolerance test). לכן, מקובל להגדיר את התסמינים כהיפוגליקמיה ראקטיבית רק כשהם מופיעים לאחר האוכל ונעלמים בעקבות העלאת רמת הגלוקוז (קריטריון וויפל). אם התסמינים מופיעים ללא קורולציה עם רמת גלוקוז נמוכה הם מכונים "אידיופטים" (ללא גורם ידוע).

==תסמינים==
התסמינים וחומרתם משתנים על פי הרגישות של אותו אדם לשינויים ברמות הגלוקוז בדם. התסמינים הנפוצים ביותר הם:

==גורמים==
להיפוגליקמיה ראקטיבית ייתכנו גורמים שונים:
* היפוגליקמיה אלימנטרית (כתוצאה מ-dumping syndrome. קורה אצל 15% מהעוברים ניתוח באזור הבטן).
* קדם-סוכרת.
* היפוגליקמיה הורמונלית (חוסר בהורמונים מסוימים, כגון בעקבות פעילות מופחתת של בלוטת התריס)
* יש הטוענים כי חיידק Helicobacter pylori הגורם לדלקת באזור הבטן יכול להוביל גם להיפוגליקמיה ראקטיבית.
* חוסר מולד באנזימים מסוימים (כגון רגישות לפרוקטוז, גלקטוזומיה ורגישות ללאוצין).
* היפוגליקמיה ראקטיבית אדיפוטית (ללא גורם ידוע).
* היפוגליקמיה מאוחרת (סוכרת חבויה; מאופיינת בעיכוב שחרור מוקדם של אינסולין מתאי B בלבלב הגורם להגזמה ראשונית של היפרגליקמיה במבחן חשיפה לגלוקוז).
*רבים האנשים הנוטים לחשוב שהיפוגליקמיה נוצר בעקבות חרדה ואו סטרס (לחץ), היפוגליקמיה אינה נוצרת בעקבות חרדה ואו סטרס (לחץ), אלה חרדה ואו סטרס (לחץ) הם אחד התסמינים ולא הגורמים להיפוגליקמיה.

קטגוריה:מחלות אנדוקריניות, תזונתיות ומטבוליות
התרשמות, זריחה

"התרשמות, זריחה" (בצרפתית: Impression, soleil levant) הוא שמו של ציור מאת קלוד מונה, אשר בעקבותיו קיבלה התנועה האימפרסיוניסטית את שמה.

הציור מתאר נוף ימי בנמל של לה הבר שבצפון צרפת. הוא מצויר במשיכות מכחול חופשיות, ללא רישום מוקדם. אין ביצירה שימוש בפרספקטיבה מדעית. למרות זאת קו האופק מודגש בצבע כהה יותר וגם כיוון ההתקדמות של הסירות יוצר תחושה של מרחב. משיכות המכחול החופשיות אינן משרטטות דימוי ברור של האובייקטים שבציור, אלא של צורתם הכללית בלבד. עובדה זו, בשיתוף עם מגוון הצבעים המצומצם (ירקרקים-כחולים וצבע כתמתם), מעניקים תחושה של מזג אוויר ערפילי. את הביטוי להתפתחות טכניקת הציור האימפרסיוניסטית ניתן לראות בתיאור המים, שבהם משתקף צבעם של השמים הכתומים.

מונה ניסה להסביר, בדיעבד, את שמה של היצירה ואת גישתו בציורה:

מונה הציג את הציור בתערוכה הראשונה של הקבוצה האימפרסיוניסטית, שהתקיימה באפריל 1874, בסטודיו של הצלם נדאר בפריז. לואי לרואה (Louis Leroy), מבקר אמנות צרפתי, תיאר בעיתון האמנות ההומוריסטי "Le Charivari" ("המהומה") את התרשמותו מן הציור, תיאור שבזכותו נטבע שמה של הקבוצה – אימפרסיוניזם:

הציור, אשר מוצג במוזיאון מרמוטאן מונה בפריז, נגנב בשנת 1985, והוחזר למקומו רק כעבור חמש שנים, בשנת 1990.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:קלוד מונה
קטגוריה:ציור אימפרסיוניסטי
קטגוריה:פריז: יצירות אמנות
קטגוריה:ציורים מהמאה ה-19
קטגוריה:יצירות משנת 1874